তেজস্বী এবং তেজপ্রতাপ দুই সন্তানকেই শুভেচ্ছা জানালেন রাবড়ী দেবী

ওয়েব ডেস্ক: বিহারে বিধানসভা নির্বাচনের (Bihar Assembly Election 2025) প্রথম পর্যায়ের ভোট গ্রহণ শুরু হয়েছে। ১৮টি জেলায় মোট ১২১টি আসনে ভোট গ্রহণ হবে। ৩.৭৫ কোটি ভোটার ভাগ্য নির্ধারণ করবেন ১৩১৪ জন প্রার্থীর। সকাল ৭টা থেকে ভোট গ্রহণ শুরু হয়েছে। চলবে সন্ধে ৬টা পর্যন্ত। সকাল থেকেই বিভিন্ন ভোট কেন্দ্রে ভোটারদের লম্বা লাইন। ভোট গ্রহণ শুরুতে হতে সন্তানদের বিশেষ বার্তা দিলেন রাবড়ীদেবী (Rabri Devi)। তেজস্বী যাদব (Tejashwi Yadav) তেজপ্রতাপ যাদব, (Tej Pratap Yadav)— দুই সন্তানকেই শুভেচ্ছা জানালেন লালু-পত্নী রাবড়ী দেবী। বিহারের প্রাক্তন মুখ্যমন্ত্রী রাবড়ী দেবী বলেন, “দুই সন্তানের জন্যই আমার শুভেচ্ছা রয়েছে।

প্রথম দফায় পটনা, দ্বারভাঙ্গা, সাহারসা, মধেপুরা, সারণ, গোপালগঞ্জ, বৈশালী, সমস্তিপুর, লখিসরাই, মুঙ্গের, বক্সার সহ একাধিক জেলায় ভোট রয়েছে। একাধিক হেভিওয়েট প্রার্থীর ভাগ্যপরীক্ষা। তার মধ্যে রয়েছেন মহাজোটের মুখ্যমন্ত্রী পদপ্রার্থী তেজস্বী যাদব। তারাপুর কেন্দ্রে আরজেডির অন্যতম মুখ অরুণ কুমার সাহা। এছাড়াও মহুয়া কেন্দ্রের প্রার্থী লালুপ্রসাদ যাদবের বড় ছেলে তেজপ্রতাপ যাদব সহ রাজ্যের একাধিক মন্ত্রীর আজ ভাগ্যপরীক্ষা। এদিন সকালে প্রধানমন্ত্রী নরেন্দ্র মোদি বার্তা দিলেন—‘গণতন্ত্রের উৎসব’। ভোটারদের উদ্দেশে মোদির বার্তা, “মনে রাখবেন, আগে ভোট, পরে আহার-বিশ্রাম।”

আরও পড়ুন: আগে ভোট দিন, তারপর জলখাবার খান, বিহারের ভোটারদের বার্তা মোদির

দুই সন্তানকেই শুভেচ্ছা জানালেন লালু-পত্নী রাবড়ী দেবী। বিহারের প্রাক্তন মুখ্যমন্ত্রী রাবড়ী দেবী বলেন, “দুই সন্তানের জন্যই আমার শুভেচ্ছা রয়েছে। তেজপ্রতাপ নিজের মতো লড়ছে। আমি তেজস্বী এবং তেজপ্রতাপের মা। দু’জনের জন্যই আমার শুভেচ্ছা রয়েছে।” প্রসঙ্গত, ‘পারিবারিক মূল্যবোধ ক্ষুণ্ণ’ করার কারণে জ্যেষ্ঠপুত্র তেজপ্রতাপকে দল এবং পরিবার থেকে বিতাড়িত করেছেন লালু। তার পরেই ‘জনশক্তি জনতা দল’ গঠন করেছেন তেজপ্রতাপ। ২২টি আসনে প্রার্থী দিয়েছে তাঁর দল। নিজের পুরনো কেন্দ্র মহুয়া থেকে প্রতিদ্বন্দ্বিতা করছেন তেজপ্রতাপ। অন্য দিকে, রাঘোপুর কেন্দ্র থেকে আরজেডির টিকিটে লড়ছেন লালু-রাবড়ীর কনিষ্ঠপুত্র তেজস্বী।

অন্য খবর দেখুন